Harry Kinnunen

Harry Toivo Kinnunen (19. lokakuuta 1894 Helsinki – 22. marraskuuta 1954) oli Suomen Puolustusvoimien eversti ja sodanaikainen rykmentin komentaja.

Kinnunen valmistui Kadettikoulusta 1920 sekä Sotakorkeakoulusta 1927 (ye-upseeri 1931). Vuosina 1922-1927 hän toimi erilaisissa nuoremman upseerin tehtävissä ja komppanianpäällikönä. Kadettikoulussa hän opetti 1927-1930. Hän palveli yleisesikuntaupseerina 1930-1936 sekä divisioonan esikuntapäällikkönä 1936-1939. Vuonna 1939 hän toimi pataljoonan komentajana. Talvisodassa hän komensi ensin JR 35:a ja myöhemmin myös JR 34:ää Kollaan rintamalla. Jatkosodan sytyttyä hän komensi lyhyen ajan JR 60:a 17.6.1941-22.7.1941. Jatkosodan loppuajan hän toimi koulutuskeskuksen päällikkönä. Sodan jälkeen hän palveli sotilaspiirin komentajana 1944-1946.

Ylennykset: vänrikki 1918, luutnantti 1920, kapteeni 1922, majuri 1928, everstiluutnantti 1936, eversti 1943.

Lähteet

Suomalaiset everstit
Vuonna 1894 syntyneet
Vuonna 1954 kuolleet